




****

**Ústav cudzích jazykov**

**Technickej univerzity vo Zvolene**

a

**Drevársky kongres,**

člen Zväzu slovenských vedecko-technických spoločností,

Vás pozývajú na vedeckú konferenciu

**FÚZIA JAZYKOVÉHO A ODBORNÉHO OBSAHU**

**VO VZDELÁVANÍ,**

ktorá sa bude konať

**13. októbra 2022 (štvrtok)**

Každý rok počas jesennej konferencie Ústavu cudzích jazykov otvárame originálne témy, ktoré sú spojené s výskumom jazyka a vyučovaním jazykov v aplikačnom priestore. Tentokrát sa v plenárnych vystúpeniach a troch sekciách zameriavame na prienik jazyka do odboru a odboru do jazyka. Vítané sú aj iné príspevky, ktoré sa zaoberajú vyučovaním cudzích jazykov. Abstrakty príspevkov môžete prihlásiť do jednej z nasledovných tematických oblastí konferencie:

Sekcia 1 - CLIL v akademickom prostredí

* CLIL vo vysokoškolskom vyučovaní
* Didaktické aspekty odborne zameraného jazyka (ESP) a

akademicky zameraného jazyka (EAP)

* Náročnosť a jazykovedná analýza odborného textu v kontexte

cudzojazyčného vzdelávania

* Tvorba odborne zameraných jazykových učebníc
* Písanie a preklad odborného textu

Sekcia 2 – Terminológia a lexikografia

* Tvorba knižných a online slovníkov a terminologických databáz
* Využívanie jazykových korpusov
* Terminológia v odbornom texte na pozadí vyučovania cudzieho

jazyka

Sekcia 3 – Aplikovaná lingvistika a didaktika cudzieho jazyka

* Inovatívne metódy vyučovania cudzích jazykov
* Vyučovanie cudzích jazykov na všetkých stupňoch vzdelávania
* Duálne vysokoškolské vzdelávanie
* Kontrastívna lingvistika a aplikovaný jazykovedný výskum

Vedeckú konferenciu organizujeme v rámci projektov:

**KEGA č. 003TU Z-4/2020**

***Podpora univerzitného vzdelávania vo svetovom jazyku pomocou fúzie odborného a jazykového obsahu na nefilologických univerzitách***

***a***

**KEGA č. 006TU Z-4/2020**

***Využitie inovatívnych prístupov na zvýšenie kvality vzdelávania v študijných odboroch Lesníctvo a poľovníctvo prostredníctvom e-learningového výkladového slovníka slovenskej a nemeckej terminológie používanej v poľovníctve***

**Vedecký výbor konferencie:**

* **doc. PhDr. Katarína Chovancová, PhD.**, Filozofická fakulta, Univerzita Mateja Bela, Banská Bystrica
* **doc. PhDr. Ivica Kolečáni Lenčová, PhD.**, Pedagogická fakulta, Univerzita Komenského, Bratislava
* **doc. Mgr. Elena Kováčiková, PhD.**, Pedagogická fakulta, Univerzita Konštantína Filozofa v Nitre
* **doc. Mgr. Zuzana Gašová, PhD.,** Fakulta aplikovaných jazykov, Ekonomická univerzita, Bratislava
* **Mgr. Jaroslava Štefková, PhD.**, Ústav cudzích jazykov, Technická univerzita vo Zvolene
* **Mgr. Zuzana Vyhnáliková, PhD.**, Ústav cudzích jazykov, Technická univerzita vo Zvolene
* **Dr. phil. Mgr. Marek Ľupták**, Ústav cudzích jazykov, Technická univerzita vo Zvolene

**DôleŽité Termíny:**

* uzávierka prihlášok a abstraktov **22. 04. 2022**
* zaslanie kompletného príspevku 26. 06. 2022
* uhradenie konferenčného poplatku 29. 07. 2022

**Konferenčné poplatky:**

* Aktívna účasť na konferencii (prednesenie príspevku): 30 €
* Účasť na konferencii bez prednesenia príspevku: 30 €
* Publikovanie príspevku v zborníku bez účasti na konferencii: 60€

**Účastnícky poplatok zahŕňa:** náklady na organizačné a technické zabezpečenie konferencie, recenzovaný zborník vedeckých prác v elektronickej forme (účastníci ho dostanú pri registrácii), konferenčné materiály, spoločný obed, občerstvenie počas rokovaní, spoločenské stretnutie v deň konferencie.

**Rokovacie jazyky**: slovenský, český (v prípade zahraničných hostí anglický, nemecký, francúzsky)

Rokovacia miestnosť je plne vybavená IT technikou (PC, dataprojektor, audio a videotechnika, internetové pripojenie).

**Pokyny k vypracovaniu príspevkov**:

* jazyk písania príspevku: slovenský alebo český;
* jazyk písania abstraktu: slovenský/český a anglický;
* rozsah príspevku vrátane citovanej literatúry: 10 normostrán;
* pre napísanie príspevku použite **vzorovú šablónu** v priloženom Word dokumente na stránke Ústavu cudzích jazykov v sekcii Konferencie

Vaše prihlášky s abstraktom v slovenskom a anglickom jazyku posielajte cez webovú stránku Ústavu cudzích jazykov Technickej univerzity vo Zvolene **do 22. apríla 2022**. Pre online prihlásenie kliknete [tu](https://ucj.tuzvo.sk/sk/prihlaska-na-konferenciu) .

O schválení abstraktu vedeckým výborom konferencie Vás budeme informovať mailom hneď po dátume uzávierky prijímania prihlášok a abstraktov. V tej istej správe Vám zašleme aj údaje na vykonanie platby.

Príspevky, ktoré odporučia recenzenti k publikovaniu, budú uverejnené v recenzovanom zborníku vedeckých prác *Aplikované jazyky v univerzitnom kontexte IX a X.*

V prípade nepredvídaných okolností (napr. pretrvávajúca nepriaznivá epidemická situácia) sa konferencia bude konať prostredníctvom Office 365 MS Teams.

**Organizačný výbor konferencie:**

* Mgr. Jaroslava Štefková, PhD., [jaroslava.stefkova@tuzvo.sk](mailto:jaroslava.stefkova@tuzvo.sk) -

*tajomníčka organizačného výboru*

* Mgr. Zuzana Vyhnáliková, PhD., vyhnalikova@tuzvo.sk
* PhDr. Andrej Timko, PhD., andrej.timko@tuzvo.sk
* Mgr. Zuzana Danihelová, PhD., [zuzana.danihelova@tuzvo.sk](mailto:zuzana.danihelova@tuzvo.sk)
* Dr. phil. Mgr. Marek Ľupták, [marek.luptak@tuzvo.sk](mailto:marek.luptak@tuzvo.sk) - *vedúci Ústavu*

*cudzích jazykov vo Zvolene*

*V mene organizačného výboru prijmite naše srdečné pozvanie na konferenciu!*